እንደ ፕሮፌሰር ቢኒያም ገለጻ፤ ህጎች በተለይም የህፃናትን መብትን የሚያስከብሩ ባለሙያዎች በበቂ የሰው ኃይል እንዲሰራ ማስቻል ያስፈልጋል። የልጆች ቁጥር እየጨመረ በሄደ ቁጥር መብቶቻቸውን ለማስከበር የሚመደበው በጀትም መጨመር አለበት። በሌላ በኩል ማህበረሰቡን ስለህፃናት መብት ለማስተማር የሚደረገው ጥረት አናሳ መሆን የለበትም። ምክንያቱም ምንም ህጎች ቢወጡና ዓለም አቀፍ ድንጋጌዎች ቢጸድቁ ማህበረሰቡ ስለህፃናት መብት ያለውን ዕውቀት ማሳደግ ካልተቻለ ውጤቱ አመርቂ አይሆንም። በመሆኑም በገጠርም ሆነ በከተማ ያለውን ማህበረሰብ በህፃናት በስነልቦና እና አካላዊ ጉዳት ዙሪያ ማስተማርና ችግሮች እንዳይገጥሙት መከላከል የሚችልበትን ሁኔታ ማሳየት ተገቢ ነው። በየጊዜው አስፈላጊው ትምህርት ሊሰጠው ይገባል።